สทนช.เตรียมแผนรับมือน้ำหลากช่วงฤดูฝนนี้ให้มีประสิทธิภาพ
สำนักงานทรัพยากรน้ำแห่งชาติ (สทนช.) เตรียมแผนรับมือน้ำหลากช่วงฤดูฝนนี้ให้มีประสิทธิภาพ ด้วยการ เชื่อมโยงทุกหน่วยที่เกี่ยวข้องให้เป็นเอกภาพ   นายสมเกียรติ ประจำวงษ์? เลขาธิการสำนักงานทรัพยากรน้ำแห่งชาติ (สทนช.) กล่าวว่า สทนช. ได้เตรียมความพร้อมรับสถานการณ์น้ำช่วงฤดูฝนปีนี้ต่อเนื่อง ด้วยการวิเคราะห์พื้นที่เสี่ยงน้ำท่วม แนวทาง เงื่อนไข การแจ้งเตือน โดยเชื่อมโยงข้อมูลของหน่วยงานด้านน้ำของประเทศร่วมกัน และกำหนดเกณฑ์การปฏิบัติงานของศูนย์ปฏิบัติการรับมือสถานการณ์น้ำในช่วงฤดูฝนตามระดับความรุนแรง และผลกระทบที่จะเกิดขึ้น เมื่อมีพายุก่อตัวและคาดว่าจะมีผลกระทบต่อประเทศไทย หรือความกดอากาศต่ำพาดผ่าน มีปริมาณฝนตกชุกหนาแน่นครอบคลุมหลายจังหวัด คิดเป็นปริมาณฝนสะสม 3 วัน มากกว่า 200 มิลลิเมตร ปริมาณน้ำในลำน้ำมากกว่าร้อยละ 60 ของความจุลำน้ำ และมีแนวโน้มสูงขึ้นอย่างต่อเนื่อง รวมถึงปริมาณน้ำในอ่างเก็บน้ำมากกว่าร้อยละ 60 และมีแนวโน้มสูงขึ้นต่อเนื่อง หรือสูงกว่าเส้นควบคุม โดยศูนย์เฉพาะกิจชั่วคราวในภาวะวิกฤติจะเริ่มปฏิบัติงานทันทีประมาณกลางเดือนกรกฏาคมนี้ เพื่อให้เกิดความชัดเจนในทางปฏิบัติการป้องกัน เฝ้าระวัง และลดความเสียหาย ทั้งด้านชีวิตและทรัพย์สินให้กับประชาชนเลขาธิการสำนักงานทรัพยากรน้ำแห่งชาติ (สทนช.) กล่าวว่า สทนช. และกระทรวงมหาดไทย ร่วมกันเพิ่มประสิทธิภาพกลไก 4 ด้าน รับมือสาธารณภัยจากวิกฤติน้ำตามหลักสากลการจัดการความเสี่ยงจากภัยพิบัติ คือ ด้านป้องกันและลดผลกระทบ การบริหารจัดการและจัดสรรน้ำตามเกณฑ์อย่างเหมาะสมในภาวะปกติ // ด้านเตรียมความพร้อม การกำหนดเขตภาวะน้ำแล้งล่วงหน้าและแผนเตรียมกรณีน้ำท่วมฉุกเฉิน // ด้านรับมือหรือเผชิญเหตุ การประกาศเขตภาวะน้ำแล้งอย่างรุนแรงและมาตรการ การผันน้ำข้ามลุ่มเพื่อบรรเทาภาวะน้ำแล้ง และสุดท้าย ด้านฟื้นฟูเยียวยา ชดเชยเยียวยา รวบรวมข้อมูลความเสียหาย พื้นที่วิกฤติน้ำ วางแผนการป้องกันและแก้ไขระยะยาว